text: Politi i forhøjet beredskab efter trusler på nettet
  14 august 2019 kl. 09.37
  Truslerne betyder, at der lige nu er synligt politi flere steder i Esbjerg.
  Flere borgere har onsdag henvendt sig til Syd- og Sønderjyllands Politi vedrørende en mand, der via nettet streamer forskellige trusler.
  Truslerne er rettet mod politiet i Esbjerg, og derfor har politiet i øjeblikket forhøjet beredskab, lyder det fra politikredsen på Twitter.
  Som følge af sagen vil borgere derfor kunne se politi i beredskab forskellige steder i Esbjerg og omkring politistationen i byen.
  - Vi er klar over situationen og i fuld gang med efterforskningen, lyder det fra Syd- og Sønderjyllands Politi.
  TV 2 og TV SYD har været i kontakt med politikredsens presseenhed, der ikke har flere oplysninger om sagen eller truslernes karakter.
  Klik og se mere på localeyes.dk
  